wickkiey/tamil-wikipedia-chunked huggingface dataset:
:என் குடும்பத்துடன் உறவாட ஒரு வாய்ப்பளித்து கல்லூரி வந்தும் மாமல்லபுரம் வந்தும் நிகழ்வைச் சிறப்பித்தவர்களுக்கு என் நெஞ்சார்ந்த நன்றிகள். என்னுடைய மட்டற்ற மகிழ்வின் அளவை என்னுடன் கதைத்தவர்கள் அறிவர். வேறு சில எண்ணத்திற்காக வந்தவர்களுக்கு இந்நிகழ்வு ஏமாற்றமளித்திருக்கக் கூடும். ஆனால், பல நாள் கழித்து உடன் பங்களிப்போரைச் சந்தித்ததில் அடைந்த மகிழ்வு பலருக்கும் எளிதில் மறக்காது. அதுவே, சொத்து; அல்லாதவை சொத்தை என்று விலக்கிக் கொள்ளவும்.
:நன்றி! --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 17:10, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தினேஷ்குமார் பொன்னுசாமி

தமிழ் விக்கியின் பத்தாண்டு கொண்டாட்டத்தில் கலந்து கொண்டது பெருமகிழ்ச்சியை அளிக்கிறது. சனிக்கிழமையன்று தேர்வு இருந்ததால், ஞாயிறன்று மட்டும் கலந்துகொண்டேன். நான் பங்குபெறும் விக்கி சார்ந்த முதல் கூடல் இதுவே. ஆரம்பத்தில் சற்று தயக்கத்துடன் ஓரிரு விக்கிப்பீடியர்களிடம் பேசத்துவங்கினேன். முதல்முறை தன்னலமற்ற, கட்டற்ற கலைக்களஞ்சியத்திற்காக பங்களிக்கும் பல பயனர்களை ஓரிடத்தில் கண்டதில் மற்றற்ற மகிழ்ச்சி. இன்னும் ஒரு நாள் முன்னரே வந்து அனைவரிடமும் பேசியிருக்கலாம் என்றே எண்ணினேன். மயூரநாதன், செல்வா, நக்கீரன் (தமிழ் இணையப் பல்கலைக்கழகம்), பூங்கோதை, அவர்களுடைய மகன் சோடாபாட்டில் (:D), நீச்சல்காரன்,சண்முகம், தகவலுழவன், பார்வதிஸ்ரீ, அபிராமி, நந்தினி, துரை மணிகண்டன், மணி. மணிவண்ணன், ஜெகதீஸ்வரன், சூர்யபிரகாஷ், தென்காசி சுப்ரமணியன், தேனி எம். சுப்ரமணி, போன்றோரிடம் சற்று அதிக நேரமும், இரவி, சுந்தர், சிவகோசரன், யுவராஜ் பாண்டியன், கிருஷ்ணபிரசாத், v.b.மணிகன்டன், ஸ்ரீதர், விஷ்னுவர்தன், சௌமியன், ரகீம் (தெலுங்கில் :D), சஞ்சீவி சிவகுமார் ஆகியோரிடம் சற்று குறைவான நிமிடங்களும், புருணோவிடம் என்னை அறிமுகம் செய்துகொள்ளவும் நல்லதொரு வாய்ப்பாக அமைந்தது. குறைகளென்று எதுவும் எனக்கு தெரியவில்லை.. நிறைகளை சரியாக பயன்படுத்திக்கொள்ள முடியவில்லை என்ற ஆதங்கமே உள்ளது. அடுத்த முறை நடைபெறும் கூடலில் இரண்டு அல்லது மூன்று நாட்களும் கலந்து கொள்ள வேண்டும். இவ்விழாவினை சிறப்பாக நடத்திய, நடைபெற நேரடியாக, மறைமுகமாக, உதவிய அனைத்து நண்பர்களுக்கும் என் நன்றி. எனக்குத் தெரிந்து, தமிழை மையமாகக் கொண்டு இணையத்தில் பங்குபெறும் அனைவரும் கூடிய மிகப்பெரிய நிகழ்வு இதுவே..! வாழ்க தமிழ்! வளர்க விக்கிப்பீடியா! --தினேஷ்குமார் பொன்னுசாமி (பேச்சு) 17:25, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## முதல்வா கருத்து

விக்கிப்பீடியா பத்தாண்டு நிறைவுக்கொண்டாட்டத்தில் கலந்துகொள்ளூம் வாய்ப்பை முனைவர் துரை.மணிகண்டன் அவர்கள் எனக்கு ஏற்படுத்திகொடுத்தமைக்காக அவருக்கு முதலில் நன்றியைத்தெரிவித்துகொள்கிறேன்.இந்த நிகழ்வு ஒரு முறையான தமிழ் விழவுபோல் அல்லாமல் மிக இயல்பாக அமைந்தது தனிச்சிறப்பு என்றால் அது மிகையாகாது. இது ஒரு நல்ல துவக்கம்.பழமையை விடுத்து காலத்தின் தேவைக்கு ஏற்ப புதிய சிந்தனைகளையும்,புதிய முயற்சிகளையும் புகுத்துவதில் இந்த நிகழ்வு ஒரு சான்றாக அமைந்தது. விக்கிப்பீடியா பத்தாண்டு நிறைவை கொண்டாடும் வகையில் நிகழ்வின் இறுதியில் கேக் வெட்டிக்கொண்டாடியது குறிப்பிடத்தக்கது.சில பங்களிப்பாளர்கள் குறிப்பிடுவதுபோல் பெரிதாக ஒன்றும் குறைகூற வேண்டிய அவசியமில்லை. ஏனெனில் இது ஒரு தன்னார்வ அமைப்பு. இதில் ஒவ்வொருவரும் விரும்பி வந்து பணிகளைத் தானே ஏற்கவேண்டும். இந்த நிகழ்வில் கலந்து கொண்டதன் விழைவாக எங்கள் பல்கலையில் நான் செல்லும் வகுப்புகளில் மாணவர்களுக்கு விக்கிப்பீடியாவின் செயல்பாடுகளையும் அதில் பங்கெடுத்துச் செல்பவர்களையும் குறிப்பிட்டு மாணவர்களும் இதில் பங்கெடுக்க முயற்சி செய்து வருகிறேன். அந்த வகையில் அடுத்த வார இறுதிக்குள் சுமார் 230 கட்டுரைகளை வழங்க எனது மாணவர்களுக்கு அறிவுறுத்தி உள்ளேன். கடந்த ஆகஸ்ட் மாதம் மலேசியாவில் நடைபெற்ற 12-வது உலகத்தமிழ் இணைய மாநாட்டில் எங்களது பல்கலைக்கழகத்திற்கு உத்தமம் மாணவர் அமைப்பு தொடங்க அனுமதி பெற்றுள்ளேன். அதன் தொடக்க விழா விரைவில் நடத்த ஏற்பாடு செய்து வருகிறேன். அந்த விழாவிலும் விக்கிப்பீடியா குறித்த விழிப்புணர்வை மாணவர்களுக்கு வழங்க திட்டமிட்டு சில முன்னெடுப்புகளை தொடங்கிவிட்டேன். இது போன்று தன்னார்வ முனைப்பில் அந்தந்தப் பகுதியில் இருக்கும் விக்கிப்பீடியர்கள் நிகழ்வுகளை முன்னெடுக்க வேண்டுமாய் மிகப் பணிவுடன் கேட்டுக்கொள்கிறேன்.  
விக்கிப்பீடியா பத்தாண்டு நிறைவுக்கொண்டாட்டத்தை சிறந்த முறையில் அமைத்திருந்த அனைத்து அன்பர்களுக்கும் நன்றிகளையும் , பாராட்டுகளையும் தெரிவித்துக்கொள்கிறேன்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சிற்றெறும்பு செங்கைப் பொதுவன்

- "தமிழ் தழைக்க உதவுவேன்" எனத் தற்றுடுத்திக்கொண்டு முன்வந்துள்ள இளைஞரின் எழுச்சியைக் கண்டேன்.
- கனடா, அரேபியா, ஈழம் ஆகிய நாடுகளின் இணைய-விழா தமிழகத்தில் எழுச்சியுடன் பொங்கிப் பொலிவுற்றது.
- நிறை, குறை எல்லாரும் கூறலாம். கூறியுள்ளனர். பாராட்டுகள். நடந்துகொள்ளும்போதும், நடத்தும்போதுந்தான் படவேண்டிய பாடு புரியும்.
- விக்கி-நடை எப்படி இருக்கவேண்டும் எனக் கூறிய இரவி விளக்கம் என்னை இளகவைத்தது.
- தொய்வில்லாமல் துழனியோடு முன்னேறிய மயூரநாதன் கூறிய தன் வரலாற்றுக் குறிப்புகள் எனக்கு வழித்தடம் போட்டிருக்கிறது.
- செல்வாவின் செந்தமிழ் உணர்வு என்னைத் திக்குக்காடச் செய்த்து.
- மேடை உரையில் கருத்து மாறுபாடு வந்தபோது சுந்தர் கூறி நடுவுநிலைமை விளக்கங்கள் அரங்கை ஊமையாக மாற்றியிருக்கவேண்டும்.
- தகவலுழவன் போன்ற **பற்பல உழைப்பாளிகளின்** தன்னடக்கத்துக்குத் தலைவணங்குகிறேன்.
- **யாரைச் சொல்வது, யாரை விடுவது**, ஒவ்வெருவரிடமும் ஒவ்வொரு வகையான தனித்திறன்.
- உணர்வுகள் நம்மை ஒன்றிணைக்கட்டும்.--Sengai Podhuvan (பேச்சு) 00:28, 2 அக்டோபர் 2013 (UTC)  
-
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சங்கர இராமசாமி

வீட்டைக் கட்டிப்பார்; கல்யாணம் நடத்திப்பார் என்பார்கள். பம்பரமாகச் சுழன்ற மாணாக்கர் - பயனர்கள் ஊதா பனியனை முதலிலேயே அணிந்திருந்ததால் என்ன ஐயப்பாடு எழுந்தாலும் அவர்களைக் கேட்டுத் தெரிந்து கொள்ள எளிதாய் இருந்தது. பெயர் மட்டும் தெரியும் முகம் தெரியாது என்ற நிலையில் ஒருவரை ஒருவர் விரைவாகப் புரிந்துகொள்ள அவர்களின் உதவி பெருந்துணையாய் அமைந்தது. எனவே பிற்பகலில் பனியன் வழங்கியதைப் பெருங் குறையாகப் பட்டியலிட்டிருப்பதை ஏற்றுக்கொள்ள இயலாது.  
நிகழ்ச்சி நிரலை எழுதி வைத்துக்கொண்டு நிகழ்ச்சிகளை நடத்துவதில் கூட திணறல்கள் ஏற்படும். அமைப்பாளர்கள் திட்டமிட்ட வரிசையில் குறிப்பிட்ட நேரப்படி நிகழ்ச்சியைத் தொடர்ந்தது பெரிதும் பாராட்டத்தக்கது. மதியம் காலம் சில நிமிடங்களைக் கடந்தபோது அதற்கான காரணத்தையும் கூறிவிட்டு பேசியதில் என்ன தவறு இருக்க முடியும் ?  
விடுமுறைநாளான ஞாயிற்றுக்கிழமை கல்லூரி உணவகத்தைத் திறக்கச் செய்து குறைந்த விலையில் மதிய உணவினை ஏற்பாடு செய்ததை மறக்கவே முடியாது. இவ்வசதி இல்லை என்றால் உணவிற்காக அடையாறு வரை சென்றிருக்க வேண்டும்.  
தனித்தனியாகப் பயனர் அறிமுகம் மேடையில் செய்திருந்தால் குழப்பமே முடிவாக இருந்திருக்கும். ஏனெனில், சிலர் காலையிலும், தாமதமாகவும், சிலர் மாலையிலும், வந்திருந்த சிலரும் சொந்த வேலையாக வெளியே சென்று வந்த சூழலே நிலவியது.  
பிற்பகலில் கூட்டத்தைத் துவங்கியபோது காலை நிகழ்ச்சிகளின் தொகுப்பாக எடுத்துரைத்ததும் போற்றத்தக்கது. எந்தவிதமான தொய்வுமின்றி விழாவைத் தொடர்ந்து நடத்தியதும் பாராட்டுக்குரியது.  
வருகை தந்தவர்கள் பலர் பல்வேறு வகைகளில் முக்கியமானவர்கள். மேடை ஏற்றினால் எல்லோரையுமே மேடையில் அமரச் செய்திருக்க வேண்டும். முடிந்தவரை தக்கோருக்கு உரியவகையில் சிறப்பளிக்கவே செய்தனர். மாலை போடல் / துண்டு அணிவித்தல் போன்ற அபத்தங்கள் இல்லாதது பெருஞ் சிறப்பெனவே கூறிட விழைகின்றேன்.தேவைப்பட்ட நேரங்களில் மட்டும் நாற்காலிகளை மேடையில் போட்டிருந்தால் யாரும் குறை சொல்லியிருக்க இயலாது.  
ஈரோட்டிற்கு கவிஞர் தமிழன்பன், மதுரைக்குப் பெரியவர் தமிழண்ணல் என்பதுபோல் சென்னைக்கு முதுபெரும் தமிழறிஞர் செங்கைப் பொதுவன் அவர்கள மூலமாக, தமிழில் விக்கிப்பீடியாவைத் துவக்கிய மயூரநாதன் கையெழுத்திட்ட சான்றிதழை உரியோருக்கு வழங்கிய மாண்பினை பங்கேற்றோர் வாழ்நாளில் மறக்கவே முடியாது. அவர் விக்கிப்பீடியாவிற்கு ஆற்றிவரும் பணிக்காகவே தனியாக ஓர் விழா எடுக்கவேண்டும். அதுவே ஓர் சிறந்த பயிற்சிப் பட்டறையாகவும் இருக்கும்.  
இந்நிகழ்சியையைக் குறைமட்டுமே சொல்வோர்க்கு, செங்கைப் பொதுவன் பேசியதன் கருத்தை மட்டுமே பதிலாகக் கொள்ள வேண்டுகின்றேன்.  
செங்கைப் பொதுவன் பேசியது :- "நான் வழங்கிய சான்றிதழ்களை ஒவ்வொருவரிடமிருந்தும் நானே பெற்றுக்கொண்டதாக எண்ணி மகிழ்ச்சியடைகின்றேன்.". கூட்டு முயற்சிக்குத் தேவையான தன்னடக்கம்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## ஸ்ரீதர்

- விக்கிப்பீடியா:ஆலமரத்தடி/தொகுப்பு88
- விக்கிப்பீடியா பேச்சு:தமிழ் விக்கிப்பீடியா பத்தாண்டுகள்  
:வரும் செப்டம்பர் மாதம் 30ஆம் தேதி, தமிழ் விக்கிப்பீடியா தொடங்கி பத்தாண்டுகள் நிறைவடைகின்றன. இதனை முன்னிட்டு ஏதேனும் நிகழ்ச்சிகள் / போட்டிகள் / வேறு எதையாவது :) செய்ய முடிந்தால் நல்ல பரப்புரை வாய்ப்பாக இருக்கும். பரிந்துரைகள் தேவை. பொறுப்பேற்பவர்களும் தேவை :)--இரவி (பேச்சு) 07:32, 9 மே 2013 (UTC)
:தமிழ் விக்கிப்பீடியா பத்தாண்டுகள் அறிவிப்பு தொடக்கம் முதல்
- விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை நிகழ்வு துவக்கம் வரை உள்ள பல உரையாடல்களில், தங்கள் ஆலோசனைகளை வழங்க போதிய அவகாசம் இருந்தது.
- நிகழ்வு நேரமும் இடமும் அறிவிப்பில் உள்ளபடி சரியாக துவங்கியது.
- பலர் தாமதமாக வந்தனர்.
- கருத்துகள் போர்வையில் சூடான விவாதங்கள், தன் சார்ந்த குறைகளை வெளிப்படுத்துவது போன்ற தோற்றத்தை தவிர்க்கலாம்.
- ஒருங்கிணைப்பாளர்கள் பலர் இருக்க ஒருவரையே குறிவைக்கும் விமர்சனங்களைத் தவிர்கலாம்.
- நிகழ்வு ஒருங்கிணைப்பாளர்கள் எண்ணிக்கை குறைவால், இருந்த ஒருசிலர் நிகழ்வு ஏற்பாடுகள், மற்றும் தொலைபேசி அழைப்புகளை கவனிப்பதில் மிகவும் களைப்புற்றதை கண்டேன்.
:(பி-கு) *நாகர்கோவில் விக்கிப்பீடியா அறிமுகம் கன்னியாகுமரி மாவட்ட நிர்வாகமும், பல்கலைக்கழகப் பொறியியல் கல்லூரி, நாகர்கோவில் மற்றும் அண்ணா பல்கலைக்கழகம், திருநெல்வேலி மண்டலம் மாணவர்களுக்காக நடத்திய வெவ்வேறு தலைப்பிலான போட்டி அறிவிப்பு நிகழ்வு. விக்கிபீடியா ஒரு தலைப்பு மட்டுமே.
- தமிழ் விக்கிப்பீடியா பத்தாண்டுகள் பயனர்கள் கூடல்கள் நிகழ்வினை முந்தயதுடன் ஒப்பிட கூடாது.
- சிறப்பு விருந்தினர் அழைப்பு இருந்தால் யாரை அழைப்பது யாரை விடுவது அவர்களை கவனிக்கவே நேரம் போதாது, விக்கிப்பீடியா பயனர்களின் நிலை?
:குறை ஒன்றும் இல்லை
:நாடென்ன செய்தது நமக்கு என கேள்விகள் கேட்பது எதற்கு?
:நீ என்ன செய்தாய் அதற்கு
:இதை நினைவு கூர்ந்தால் நலம் --ஸ்ரீதர் (பேச்சு) 06:02, 2 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சஞ்சீவி சிவகுமார்

ஒரு பாரிய நிகழ்ச்சியை நடாத்துவதில் உள்ள பழுவும் வலியும் பெரியது.
பலரும் தனிப்பட்ட பணிச்சுமையுடன் குமையும் இக்கால கட்டங்களில் வெற்றி தரக்கூடிய, தமிழ் விக்கியின் எதிர்காலத்தை வெளிச்சப்படுத்தக்கூடிய ஒரு நிகழ்வை நடாத்தியுள்ளோம் என்பதே என் முடிபு. இதில் பலரும் பலவகைப் பங்களிப்பை செய்துள்ளனர். ஆயினும் அதிக பணிகளை முன்னின்று தொடர்ந்த இரவி, சூரிய பிரகாசு முதலானவர்கள் மனங்கொள்ளப் படவேண்டும். பாராட்டப் படவேண்டும்.  
கூடலை ஒட்டி பல வெற்றிதரக்கூடிய கலந்துரையாடல்கள் நிகழ்ந்தன. அவை த.விக்கியின் எதிகால வளர்ச்சிக்கு மிகத்துணையாக அமையும் என நம்புகின்றேன், கூடிப்பயிரிடுவோம்; மிளிர்க நலம்.  
குறைகள் இருந்தது தான். பார்வையாளர் அரங்கில் அமர்ந்துகொள்ளாமல் மேடை ஒழுங்கில் நானும் பங்குபற்றியிருக்கலாம் என திரும்பும் பயணிப்பின் போது எனக்குள் ஒரு குற்ற வருடலும் இருந்தது. பொறுப்புக்களை யாரும் பகர்ந்து தந்தால் தான் செய்யலாம் என நினைப்பது சரியல்ல.--சஞ்சீவி சிவகுமார் (பேச்சு) 16:42, 2 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தகவலுழவன்

### நண்பர் சேகரனுக்கு!

மிகவும் வெளிப்படையாக தங்கள் எண்ணங்களை, புகுபதிகை செய்து வெளிப்படுத்தியமைக்கு, முதலில் நன்றி கூற விரும்புகிறேன். ஏனெனில், இச்சமூகம் வளர்ச்சியை நோக்கியது. சமூகம் என்பதை விட குடும்பம் என்றே நான் கூறுவேன். இக்குடும்பத்தில் ஒருவரை ஒருவர் பார்த்துக் கொள்ளாமலேயே இருந்த எங்களுக்கு, நேரில் பார்த்துக் கொண்ட போது ஏற்பட்ட மனத்துள்ளலுக்கு, எல்லைகளே இல்லை. இத்தகைய மனத்துள்ளல் ஏற்படும் என்று எங்களுக்குத் தெரிந்து இருந்தால், இன்னும் பலர் இதற்காக உழைத்திருப்பர். எதிர்காலத்தில் உங்களது பல சுட்டல்கள் இருக்காது. இது முதல் கூடல். முதல் கொண்டாட்டம். கட்டற்ற குடும்பம் என்பதால், கட்டுபாடுகளற்றவர்கள் என்பது பொருளல்ல. இங்குள்ள தொடர்பு எண்ணுக்கு தொடர்பு கொண்டிருந்தால் ஓடோடி வந்து உதவியிருப்பர். ஒரு அழைப்புக்கு பலர் ஓடி வந்து உதவும் குடும்பத்தவர் நாங்கள். நீங்களும் தொடர்ந்து வருக. பங்களிப்பு தருக. இங்குள்ள பல உரையாடற்பக்கங்களில் கவனித்தீர்கள் என்றால், எங்களுக்குள்ளே நடந்த சூடான விவாதங்கள் தெரியும். இங்கு தொடர்ந்து இருப்பவர்கள், அனல் பரக்க பேசியவர்கள் மட்டுமல்ல. பிறருக்கு, அணையாக மாறியவர்களும் ஆவர். நீங்களும் தொடர்ந்து வந்தால், எங்களின் இடர்களை உணர்ந்தால், தடைகளை உணர்ந்தால், அவ்விதம் மாறுவீர்கள் என்றே நம்பிக்கைக் கொள்கிறேன். உங்களை நேரில் சந்திக்க விருப்பம். நான் ஆத்தூரில் வசிக்கிறேன். எனது எண்:9095343342. பலரின் மேலாண்மை தேவை. வருக. மதிப்பிடுதல் மட்டுமே வளர்ச்சியைத் தராது. இணையத்தமிழுக்கு தங்களின் இணையற்ற படைப்புகளைத் தருக.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தகவலுழவன்

### நண்பர்களே!

- அதிகாலை 4 மணிக்கே உதித்து, அருமையான தங்குமிடம் அமைத்துக் கொடுத்த சூரியனை(இரவியை) மறக்க இயலாது. அனைவரும் ஒரே இடத்தில் இருந்திருந்தால், இரவிக்கும் அலைச்சல் இருந்திருக்காது. எது எப்படியோ, சூர்யாவின் திறனால் இக்கூடல் இனிதானது. யார் யாரெல்லாம் உதவினார்கள் என்று இந்த இரண்டு சூரியன்களுக்கே தெரியும். அவர்களை வெளிச்சமிட்டு காட்டுக. படமெடுத்த குழுவினரை அவர்கள் ஒப்புதலோடு, அவர்கள் கருவிகளிலேயே, படமெடுத்து விட்டேன். அதுபோல அனைத்து ஒத்துழைப்பாளர்களின் படங்களையும், ஆவணப்படுத்துக.
- உதவித்தொகையை 29ந்தேதி இரவு வாங்கியதால், அதுவரை தடுமாறினேன். 28ந்தேதி காலை, இரவு பார்வதிஶ்ரீயும், நண்பகல் உணவை முனைவர்.மணிகண்டனும், தேனி சுப்பிரமணியும் 29ந்தேதி தென்காசி சுப்பிரமணியமும், தினேசும், ..மூக்குபுடைக்க கவனித்தனர்.
- பலருடன் மிகவும் மகிழ்ச்சியாக உரையாட முடிந்தாலும், நேரம் போதவில்லை. பலரும் பலவித திட்டங்களை வளர்த்தெடுக்க திடமாகி இருப்பர்.
- உடல் நலம் குன்றி இருப்பினும், முனைவர் பரிதி வழக்கம் போல சுழன்று, சுழன்று படமெடுத்துக் கொண்டு இருந்தார்.
- வழக்கமாக ஓரிரு வரிகள் பேசும் சுந்தர், தமிழ்விக்கியின் பல்வேறு சூழல்களை பேருந்திலும், மேடையிலும் விரிவாக்கியது மலைப்பாக இருந்தது.
- புருனோவின் மாமல்லபுர சிற்ப வர்ணனை வரலாற்று அறிவை அகலமாக்கியது. மாமல்லபுரத்தில் கீழே படுத்து படுத்து படமெடுத்த படக்குழுநண்பரை மறக்கவே இயலாது. நம்மவர் நிமிர்ந்து நிற்க, ரொம்ப குனிஞ்சிட்டார் இல்லிங்களா!
- குழந்தை மனத்துள்ளலுடனும், உற்சாகத்துடனும் இரு நாட்களும் திகழ்ந்த மயூரநாதன், செங்கை பொதுவன், செல்வா, போன்றவரின் அணுகுமுறை மனஎண்ணங்களை அகலமாக்கி, மென்மையாக்கியது.
- இலங்கை நண்பர்களின் மென்மையும், மொழியறிவும் கண்டு மகிழ்ந்தேன். இருவரையாவது காண முடிந்ததே என்று மனம் அமைதியடைந்தது.
- நிறைய சொல்லலாங்க! அடுத்த முறை இது போல கூடல், என்று நடக்குமோ என்று மனம் ஏங்குகிறது. அப்படி நடக்கும் போது, தொழில்நுட்ப உதவி அணி(சுந்தர்,சண்முகம், தினேசு,நீச்சல்காரன்,...), பங்களிப்பாளர்கள் அணி என இரு பிரிவுகள் அமர்ந்து கலந்துரையாடல் நிகழ்ந்தால் பலருக்கும் பல பயன்கள் கிடைக்கும். வருடா வருடம் பொங்கலன்னு கூடல் நடத்தினால், பலருக்கும் அதிக விடுமுறை கிடைக்கும்.
- இருக்கிற இடமே தெரியாம, வந்துட்டு போன லினக்சு நிரலர்கள் (ilugc,fsftn) அசத்திட்டாங்க. அவர்களுடன் உரையாடி பேறு பெற்றவர் எத்தனை பேரோ!
இறுதியாக, ஏதாவது ஒரு குறை சொல்லணும். அது தானே இப்ப தமிழக 'டிரண்டு'. இதுக்காகவே, ஒரு 'ரூம்' போட்டு யோசிக்கிறேன்.<small>('ரூம்ல' போட்டு இல்ல.!)</small>அவற்றை அடுத்த கூடலில் சொல்கிறேன். வணக்கம்.--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 19:41, 2 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நற்கீரன்

நான் இந்த நிகழ்வில் நேரடியாகக் கலந்து கொள்ளவில்லை. ஆனால் ஒருங்கிணைப்புப் பணிகள் சிலவற்றை செய்ததன் அடிப்படையில் எனது கருத்துக்கள் சில.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நற்கீரன்

### சிறப்பாகச் செய்யப்பட்டவை

- பத்தாண்டுக் கொண்டாட்டங்கள் தொடர்பாக விக்கியில் பரந்த கருத்தொற்றுமை, கூட்டுச் செயற்பாடு இருந்தமை.
- முன்மொழிவு திறனாக எழுதப்பட்டு, கேக்கப்பட்ட கேள்விகளுக்கு வேகமாக, விரிவாக, பொருத்தமாக பதில் கூறியமை. விக்கிமீடியா நிறுவனம் மிக வேகமாக பதில் தர இந்த வேகமாக பதில்கள் மிகவும் உதவின.
- கூடல் ஊடாக முன்னெடுக்கப்பட்ட பல்வேறு நகர்வுகள்: பங்களிப்பாளர்கள் சந்திப்பு, பரவலாக்கல், தமிழ் கல்விக் கழகத்துனூடான சந்திப்பு போன்றவை. இதில் "தமிழ்க் கலைக்களஞ்சியங்கள்" படைப்பாக்கப் பொதும உரிமையின் கீழ் வருவதே இந்த நிகழ்வு வெற்றிகரமாக நிகழ்ந்தற்கான ஒரு மிகச் சிறந்த சான்றாக அமைகிறது.
- நிகழ்வை முறையாக ஆவணப்படுத்தியது. கருத்துக் கோரல், முன்மொழிவு, அழைப்பு விடுதல், செலவுகள் ஆவணப்படுத்தல், தொழில்முறை ஆவணப்படுத்தல், அறிக்கைகள் என்று எல்லாமே விக்கியில் திறந்த முறையில் மிகத் துல்லியமாக ஆவணப்படுத்தப்பட்டுள்ளது.
- வரைகலைப் பங்களிப்புகள், மேற்சட்டை அச்சடிக்க முன்னெடுக்கப்பட்ட பணி ஒழுங்கு, கட்டுரைகள் எழுதல், கையேடு எழுதல் போன்றவற்றுக்கு பரந்த பயனர்களிடம் இருந்த ஆர்வமும் பங்களிப்பு மிகவும் மெச்சத்தக்கது.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நற்கீரன்

### மேலும் சிறப்பாக செய்திருக்கக் கூடியவை

- பின்-களப் பணிகளை ரவியிடமே மிகுந்து குவிந்துவிட்டது. தெளிவாக அவர் கூடிய பயனர்களை ஈடுபட வைக்க முனைந்தார். ஆனால் விக்கி பயனர்கள் சிதறி இருப்பதால் இது முழுமையாகக் கைகூடவில்லை.
- ஊடகம் ஊடாகப் பரவலாக்கல் வெற்றி. குறிப்பாக பிபிசி. ரைம்சு ஒப் இந்தியா போன்ற மைய நீரோட்ட ஊடகங்களின் கவனத்தை ஈர்த்து இருக்கிறோம். எனினும் பரப்புரை/பரவலாக்கலுக்கான கால அவகாசம் சற்று நெருக்கமாக அமைந்துவிட்டது.
- பள்ளி/கல்லூரி மாணவர்களை ஈடுபடுத்தல் தொடர்பாக ஆசிரியர்கள், பேராசிரியர்கள் சில கூடிய செயற்பாடுகளில் ஈடுபட்டு இருக்கலாம்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நற்கீரன்

### நன்றிகள்

- முதல் எண்ணக் கருவில் இருந்து, முன்மொழிவு, பின்னணி வேலைகள் என்று ரவியின் தனிப்பட்ட வேலை, குடும்ப அலுவல்களுக்கு இடையூறாக தமிழ் விக்கிப் பணிகளை மிகத் திறனாகச் செய்துள்ளார். குறைந்தது இரண்டு கிழமைகள் முழுநேரமாக இந்த நிகழ்வை ஒருங்கிணைத்துள்ளார். நன்றிகள்.
- கலந்து கொண்ட, தம்மை ஈடுபடுத்திக் கொண்ட அனைவருக்கும். பெயர் குறிப்பிடாத பலர் உதவியுள்ளார்கள். பெரும்பாலான பயனர்கள் பல்வேறு பணிகளில் சிறப்பான பங்களிப்பை வழங்கி உள்ளார்கள். நன்றிகள். கடந்த மாதம் கலைகட்டி ஒரே கலகலப்பு.
--Natkeeran (பேச்சு) 00:27, 3 அக்டோபர் 2013 (UTC)  
: குறைகள் என்றில்லாமல் ”மேலும் சிறப்பாக செய்திருக்கக் கூடியவை” என்று நீங்கள் பயன்படுத்திய சொற்களை ரசிக்கிறேன், கற்றுக்கொள்கிறேன் புருனோ மஸ்கரனாஸ் (பேச்சு) 04:44, 3 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பவுல்

நண்பர்களே, தமிழ் விக்கியின் பத்தாம் ஆண்டு விழாவைச் சென்னையில் கொண்டாடியபோது அதில் கலந்துகொள்ளும் வாய்ப்பு எனக்குக் கிட்டவில்லை. ஆனால் அக்கூடலில் கலந்துகொண்டு தமிழ் விக்கியின் சாதனைகளை நினைவுகூர்ந்து, வருங்கால வளர்ச்சிக்கான திட்டங்களை முன்மொழிந்து, செயலாற்ற முன்வந்தோர் அனைவரையும் உளமார பாராட்டி வாழ்த்துவதில் மகிழ்ச்சியடைகின்றேன்.  
தமிழ் விக்கி என்பது ஒரு பொதுத் திட்டம். அதன் வளர்ச்சிக்கு உதவுவோர் யாவருமே தமிழ் வளர்ச்சியையும் மக்களின் பொது நலனையும் கருத்தில் கொண்டு செயல்படுகின்றவர்கள். எனவே, சென்னையில் நடந்த கூடலை ஒருங்கிணைத்து, நடத்திச் சென்றதில் கூடுதல் குறைவுகள் இருந்தது பற்றி நாம் வியப்புறத் தேவையில்லை. யாரையும் குற்றப்படுத்துவதிலும் அர்த்தமில்லை. ஆனால், கடந்த காலம் என்பது வருங்காலத்திற்கு வழிகாட்டி என்பது உண்மையென்றால், நடந்து முடிந்த நிகழ்விலிருந்து நாம் அனைவரும் கற்றுக்கொள்ளும் பாடங்கள் பல இருக்கக் கூடும். அவற்றைத் தமிழ் விக்கி சமூகமாக நாம் அனைவருமே பொறுப்பேற்று, கற்றறிந்து முன்னேறுவதே பலன் தரும் செயலாகும். எனவே,
<poem>
"குணம்நாடி குற்றமும் நாடி அவற்றுள்
மிகைநாடி மிக்கக் கொளல்" (குறள் 504)</poem>
என்னும் வள்ளுவர் கூற்றுக்கு ஏற்ப, நடந்து முடிந்த கூடலில் நலமானதைப் போற்றுவோம், குறையானதை அடையாளங்கண்டு நிறைவு நோக்கி நடைபோடுவோம். காழ்ப்புணர்வைக் களைந்து கூட்டுறவை வளர்த்தால் தமிழ் விக்கியும் வளரும், தமிழும் வளரும். அதுவே நம் குறிக்கோளாகட்டும். பாராட்டும் வாழ்த்தும் கூறி அமைகின்றேன்.--பவுல்-Paul (பேச்சு) 02:26, 3 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## இரவி

தமிழ் விக்கிப்பீடியாவின் பத்தாண்டுகளைக் கொண்டாடலாமா, எப்படிச் செய்யலாம் என்று மே 9, 2013 அன்று ஆலமரத்தடியில் கேட்டிருந்தேன்.  
பார்க்க: விக்கிப்பீடியா பேச்சு:தமிழ் விக்கிப்பீடியா பத்தாண்டுகள் , விக்கிப்பீடியா:ஆலமரத்தடி/தொகுப்பு88  
அதனைத் தொடர்ந்து மேற்கொள்ளப்பட்ட நடவடிக்கைகளுக்குப் பிறகு செப்டம்பர் 29, 2013 அன்று சென்னையில் விக்கிப்பீடியர் கூடி தமிழ் விக்கிப்பீடியாவின் பத்தாண்டுகளைக் கொண்டாடி மகிழ்ந்துள்ளோம். இது வரை நடந்துள்ளவை குறித்து எனது தனிப்பட்ட நோக்கில் ஒரு இடைக்கால அறிக்கையை இங்கு முன்வைக்கிறேன்.  
இப்பக்கத்தில் உள்ள கருத்துகள் அனைத்தும் செப்டம்பர் 29, 2013 ஒரு நாள் நிகழ்வைப் பற்றிய கருத்துகளாகவே பெருமளவு இருந்தாலும், ஒரு சிலர் மே மாதம் தொடங்கி, நல்கை பெற்றது முதல் இனி நடக்கவிருக்கும் நிகழ்வுகளையும் சுட்டிக் காட்டி எழுதியுள்ளனர். அவர்களுக்கு நன்றி. நமக்கு இப்போது தேவைப்படுவது பெரு நோக்கும் தொலை நோக்கும் தான்.  
மே 9 உரையாடலைத் தொடர்ந்து அனைவரும் நமது பத்தாண்டுகள் நிறைவைச் சிறப்பாக கொண்டாட வேண்டும் என்று கருதி பல்வேறு ஆலோசனைகளை முன்வைத்தார்கள். இவற்றை முறையாக, வெளிப்படையாக உரையாடி பெரும்பான்மையானவற்றைச் செய்யப்படுவது என முடிவெடுத்தோம். இங்கு யார் யோசனையை முன்வைத்தார்கள், யார் இதனைச் செயற்படுத்தப் போகிறார்கள் என்று எண்ணாமல் எதனைச் செய்வது சரி, எப்படிச் செய்தால் சிறப்பாக இருக்கும் என்று கருதி அனைத்துச் செயற்பாடுகளும் கூட்டு முயற்சியாகவே செய்யப்பட்டது. இதுவே விக்கி மரபு.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## இரவி

### நோக்கம்

முதலில் இந்தக் கொண்டாட்டங்களின் நோக்கங்களாக சுந்தர் சுட்டி எழுதியிருந்தனவற்றை வழிமொழிகிறேன்.  
1. விக்கிப்பீடியாவின் பத்தாண்டு நிறைவைக் கொண்டாடுவது
1. பல நாடுகளிலும் இருந்து பங்காற்றும் விக்கிப்பீடியர்கள் ஒன்றுகூடுவது
1. ஒன்றுகூடும் வாய்ப்பைப் பயன்படுத்தி நமது திட்டமிடலை முடுக்குவது
1. நிகழ்வையொட்டியும் அதை முன்வைத்தும் நமது வளர்ச்சிக்காகப் பிற நிறுவனங்களின் உதவியைப் பெறுவது
1. தமிழ்நாட்டில் பரவலான அறிமுகத்தைப் பெறுவது  
நல்கை வேண்டல் பக்கத்தில் இதனைச் சுருக்கமாக  
To commemorate 10 years of Tamil Wikipedia and strengthen Tamil Wikipedia community and its outreach efforts.  
என்று குறிப்பிட்டுள்ளோம்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## இரவி

### பிற நிகழ்வுகளுடனான ஒப்பீடுகள்

நமது நிகழ்வுக்கு மிக அருகில் வருவது மலையாள விக்கிப்பீடியர்களின் பத்தாண்டு கொண்டாட்டங்களும் தெலுங்கு விக்கிப்பீடியர்கள் அண்மையில் நடத்திய மகோத்சவமும் ஆகும்.  
இவர்களின் இரு நாள் நிகழ்வுக்கு முன்வைத்துள்ள நல்கை வேண்டலை இங்கும் இங்கும் காணலாம்.  
நமது நிகழ்வுக்கு வந்திருந்த தெலுங்கு விக்கிப்பீடியர் தெரிவித்த ரகீம் சுட்டியபடி, மகோத்சவம் நிகழ்வுக்கு 30 விக்கிப்பீடியர்கள் பொதுவான நிகழ்வுக்கு ஏறத்தாழ 50 பேரும் வந்திருந்தார்கள். இதற்கான செலவு தோராயமாக இரண்டு இலட்சம் இந்திய உரூபாய். ஒருவருக்கு 4000 இந்திய உரூபாய் என்று கணக்கு வருகிறது.  
நமது நிகழ்வுக்கு நாம் செலவு செய்தது தோராயமாக 1,75,000 இந்திய உரூபாய். 150 பயனர்கள் கலந்து கொண்டார்கள் என்று வைத்துக் கொண்டாலும் ஒரு பயனருக்கான செலவு 1160 இந்திய உரூபாய்.  
மலையாள விக்கிப்பீடியர்களின் பத்தாண்டு கொண்டாட்டங்களுக்குச் செலவு செய்த தொகை தோராயமாக 27,000 இந்திய உரூபாய். அவர்களைப் போல் தங்குமிடம், பயண உதவி, பண்பாட்டுச் சுற்றுலா, தொழில்முறை ஒளிப்பதிவு இல்லாமல் நாமும் செய்தால் இதனை விடக் குறைவான தொகைக்கும் நிகழ்ச்சி நடத்த முடியும்.  
2011ல் நடந்த இந்திய விக்கிப்பீடியா மாநாட்டுக்கு 600+ பேர் வந்தனர். 24 இலட்சம் இந்திய உரூபாய் செலவானது. இதற்கு எத்தனைக் குழுக்கள் பணியாற்றின என்பதை இங்கு காணலாம். அதைத் தாண்டியும் அந்த நிகழ்வில் எத்தனைச் சர்ச்சைகள் இருந்தன, சொதப்பல்கள் இருந்தன, பணிச்சுமை இருந்தது என்பதனை அதில் ஈடுபட்ட சோடாபாட்டிலையும் logicwikiஐயும் கேட்டால் கதை கதையாகச் சொல்வார்கள்.  
இவ்வளவு ஏன், 2010ல் தமிழ்நாட்டின் மொத்த அதிகார இயந்திரமும் குவித்துச் செய்யப்பட்ட செம்மொழி மாநாட்டோடு இணைந்த தமிழிணைய மாநாட்டில் கூட எத்தனைப் பிரச்சினைகள் இருந்தன என்பது கலந்து கொண்டவர்களுக்குத் தெரியும். இதே நிகழ்வில் தமிழ் விக்கிப்பீடியா சார்பாக மூன்று நாட்கள் நான் பொறுப்பேற்று நடத்தி பயிற்சிப் பட்டறைகளில் ஆயிரக்கணக்கானோர் கலந்து கொண்டனர். அதற்கு ஏன செலவு வெறும் 16,500 இந்திய உரூபாய் மட்டுமே.  
ஒவ்வொரு நிகழ்வும் குறிப்பிட விதமாக நடைபெற ஆயிரம் காரணங்கள் உள்ளன. நம்மால் இயன்றது அதில் பங்கேற்பதற்கான வாய்ப்பைத் திறந்த முறையில் தருவதும் அந்த வாய்ப்பைப் பயன்படுத்திக் கொள்வதுமே ஆகும்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## இரவி

### நிகழ்ச்சி நிரல் திட்டமிடல்

ஒவ்வொரு பெரு நிகழ்விலும் நிகழ்ச்சி நிரலைத் திட்டமிட Programme committee என்று ஒன்று இருக்கும். இது நிகழ்வின் காலை செய்யப்படுவது இல்லை. பல வாரங்கள் முன்பு திட்டமிட வேண்டியது. நமக்கு அவ்வாறு செய்ய எவரும் முன்வரவில்லை என்பது நிகழ்வின் நோக்கத்துக்கு ஏற்ப நிகழ்ச்சி நிரலைத் திட்டமிட்டு முன்கூட்டியே விக்கியில் அறிவித்து விட்டேன். அதற்கு மாற்றுக் கருத்து ஏதும் வரவில்லை.  
நிகழ்வில் என்னென்ன பயிற்சிகள் வேண்டும், யார் யார் பயிற்சிகள் அளிக்க விரும்புகிறார்கள் என்று இங்கு கோரப்பட்டது. யாரும் பயிற்சியளிக்க விரும்புவதாக பெயர் தரவில்லை. பயிற்சியின் காலம், தலைப்புகள் குறித்து நற்கீரன் பேச்சுப் பக்கத்தில் கருத்திட்டிருந்தார். அது கணக்கில் கொள்ளப்பட்டது.  
புதியவர்களுக்கும் பழகியவர்களுக்கும் தனித்தனியாக இரு வகுப்புகளில் பயிற்சிகள் தரத் தான் முதலில் திட்டமிட்டிருந்தோம். எனினும், ஞாயிறு அன்று வகுப்பறைகள் கிடைக்காது என்று தெரிய வந்த பிறகு, ஒரே அரங்கத்துக்குள் நிகழ்ச்சிகள் நடத்த வேண்டி வந்தது. அதற்கு ஏற்ப அனைவருக்கும் ஏற்ற பயிற்சிகள், உரைகள் முடிவு செய்யப்பட்டன. தானியங்கிகள் போன்ற விசயங்கள் வந்திருந்த பெரும்பான்மை கூட்டத்துக்கு ஏற்ற தலைப்பில்லை என்பதால் கைவிடப்பட்டது.  
12.30 வரை பயிற்சிகள் தரலாம் என்று கோரிக்கை. அந்தக் கோரிக்கையையும் தாண்டி 1.30 வரை அந்த அமர்வு நீடித்தது.  
மாலை நிகழ்வின் நிகழ்ச்சி நிரல் துல்லியமாக நிமிடக் கணக்கு அளவு முதற்கொண்டு முன்பே திட்டமிடப்பட்டு இங்கு அறிவிக்கப்பட்டது. அந்த நிகழ்ச்சி நிரலை மாற்ற வேண்டும் என்ற கோரிக்கை ஏதும் உரையாடல் பக்கத்திலோ மற்ற வழிகளிலோ வந்து சேரவில்லை.  
மாலை அமர்வுக்கு அனைவரும் தாமதமாக வந்ததால் சில மணித்துளிகள் வீணாகின. நேரமின்மையால் வாழ்த்துரை பகுதி கைவிடப்பட்டது. மாலை 5 மணி வரை அரங்கத்துக்கு நேரம். 6 மணிக்கு நிகழ்வு முடிந்து கூட்டம் கலைய மாலை 7 ஆனது. அது வரை அரங்க ஊழியர்கள் பொறுமை காத்தனர். இவ்வளவு நெருக்கடியாக கால அளவில் பங்களிப்பாளர் அறிமுகம் போன்ற புதிய தலைப்புகளை நிகழ்ச்சி நிரலில் சேர்க்க வாய்ப்பில்லை. அதற்கான கோரிக்கையும் எழவில்லை.  
நிகழ்ச்சியைத் திட்டமிட்ட இடத்தில், நேரத்தில், வரிசையில் செய்து முடித்திருக்கிறோம்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## இரவி

### இறுதியாக சில எண்ணங்கள்
நிகழ்வு குறித்து பாராட்டிய அனைவருக்கும் நன்றி. நேர்மறையான, வளர்முகமான ஆலோசனைகள் யாவற்றையும் கருத்தில் கொண்டு அடுத்த முறை இன்னும் சிறப்பாகச் செய்வோம். எனது இந்த மறுமொழியையே அனைவரின் கருத்துகளுக்குமான பொதுவான மறுமொழியாக எடுத்துக் கொள்ள வேண்டுகிறேன்.  
நன்றி.  

பி.கு. 1. காழ்ப்புணர்வும் வயிற்றெரிச்சலும் கொண்டோர் நல்ல மருத்துவரை நாடுவது உங்கள் உடல்நலத்துக்கு நல்லது.
. கூடல் பற்றி சிலர் முன்வைத்துள்ள கருத்துகளின் பின்னணி என்ன என்பதை விக்கிச் சமூகத்தின் முடிவுக்கே விட்டு விடுகிறேன்.  
பி.கு. 2. தமிழ் விக்கிப்பீடியாவுக்கான உள்ளாற்றலின் மேல் நின்று கொஞ்சம் கொஞ்சமாகவேனும் நமக்குரிய இடத்தைப் பெற்றுக் கொள்வது நல்லது. அரசு, கல்வி, அதிகார மட்டங்களின் ஊடாக தமிழ் விக்கிப்பீடியாவைப் பரப்பிக் காட்டலாமே என்று துடியாய் துடிப்பவர்கள் தமிழ் விக்கிப்பீடியர் என்ற போர்வையின் மூலம் தங்களின் தனிப்பட்ட வளர்ச்சியைத் தான் நாடுகிறார்கள் என்பதும் தமிழ் விக்கிப்பீடியாவின் நலனை அடகு வைக்கத் தயங்க மாட்டார்கள் என்பதும் என் கணிப்பு. இத்தகையோரின் நோக்கம் அறிந்து தமிழ் விக்கிப்பீடியா திட்டத்தைக் காத்துக் கொள்வது நல்லது. அல்லது, வழக்கமான அரசியல் கலந்த தமிழ்நாட்டுச் சங்கங்களில் ஒன்று போல் தமிழ் விக்கிப்பீடியாவும் சிக்கிச் சீரழிந்து போவது உறுதி.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தேனி. மு. சுப்பிரமணி 2 - அனைவருக்கும் நன்றி

### தனிமனிதத் தாக்குதல்

**தனிமனிதத் தாக்குதல்** (Personal Attack) என்பது ஒரு மனிதரை உடல்ரீதீயாக தாக்குவதல்லாமல்; உளரீதியாக தாக்குவதை குறிக்கும். ஒருவரை குறிப்பிட்டு பயன்படுத்தப்படும் வசைச் சொற்கள், இழிச்சொற்கள் மட்டுமே ஒருவரை உளரீதியாக தாக்கத்தை உண்டுப்பன்னுகின்றது என்பது உளவியல் பார்வையில் தவறான கருத்தாகும். அதனை விடவும் ஒருவரை உளரீதியாக பாதிக்கக் கூடிய அல்லது தாக்கத்தை ஏற்படுத்தக்கூடிய அனைத்து சொற்பயன்பாடுகளும் கூட தனிமனிதத் தாக்குதலாகக் கொள்ளப்படும்.  
இங்கே விக்கிப்பீடியாவில் //"இன்று முதல் தமிழ் விக்கிப்பீடியாவிற்கான எனது அனைத்துப் பங்களிப்புகளும் நிறுத்திக் கொள்ளப்படுகிறது."// என்று நீண்டக்காலமாக தமிழ் விக்கிப்பீடியாவுக்கு உழைத்த ஒரு பங்களிப்பாளர் கூறுகிறார் என்றால் அவர் எந்தளவுக்கு உளத்தாக்கத்திற்கு உட்பட்டிருப்பார் எனபதை உளவியல் ரீதியாக உணர்ந்துக்கொள்ளலாம். இவ்வாறான தனிமனிதத் தாக்குதல்கள் வசைச்சொற்கள் இழிச்சொற்கள் போன்றவற்றையும் விட கொடியது. இவ்வாறு தாக்குதல்களுக்கு உற்படுவோர் மட்டுமன்றி; **இத்தகைய தாக்குதல்கள் நமக்கும் நாளை வரலாம்** என எண்ணும் நிலையில் ஏனையப் பயனர்களும், விக்கியின் அன்மைய மாற்றங்களை அடிக்கடிப் பார்ப்போரும், தேடு பொறிகள் ஊடாக குறிப்பிட்ட பக்கங்களைக் காண்போரும் **விக்கியில் பங்களிக்க வேண்டும் எனும் எண்ணத்தை கைவிடும்** நிலைக்கு தள்ளப்படுவர். இது தமிழ் விக்கிப்பீடியாவுக்கான பேரிழப்பாகும்.  
இங்கே தேனியார் விக்கியில் இருந்து விழகுவதற்கு அவரை உளரீதியான தாக்கத்தை ஏற்படுத்திய தனிமனிதத் தாக்குதல் சொற்களாக //பிரியாணி போட்டு கடற்கரையில் கூட்டம் கூட்டி வெற்றி முரசு கொட்ட இது கட்சி மாநாடு அன்று.// போன்ற இன்னும் பல *நா தடித்தச் சொற்கள்*' நேரடியாக தேனியாரை தாக்கும் நோக்கிலேயே பயன்படுத்தப்பட்டுள்ளன.  
இங்கே இன்னொன்றும் கவனிக்கப்பட வேண்டும். தேனியார் "தனது பங்களிப்புகள் நிறுத்திக்கொள்ளப்படுகிறது" என்றவுடன் இங்கே இன்னுமொருவர் (ஆண்டுக்கணக்கில் விக்கியில் எந்த கட்டுரையையும் ஆரம்பிக்காதவர்) "மனிதர்கள் வருவார்கள். மனிதர்கள் போவார்கள், ஆனால் நான் நடந்துக்கொண்டே இருப்பேன்." என ஒரு குத்தல் சொல்லாடலை கொடுத்திருந்தார். இது எல்லோருக்கும் புரிந்ததோ இல்லையோ நடப்பு உரையாடல்களை நன்கு கவனித்து வருவோருக்கு நிச்சயம் புரிந்திருக்கும். அதனையும் ஒரு புதிய கட்டுரை தொடங்குவதுப் போல் தொடங்கி மேலுள்ள சொற்றொடரை பயன்படுத்தியிருந்தார். (கவனிக்க: குறிப்பிட்ட நபரின் நோக்கம் கட்டுரையை தொடங்குவதல்ல; மாறாக தேனியார் மீது மேற்கொள்வதற்கான தனிமனிதத் தாக்குலுக்காகவே அக்கட்டுரையும் அக்கட்டுரையின் சொல்லாடலும் பயன்படுத்தப்பட்டுள்ளன. இவ்வாறான செயல்பாடுகளும் **தனிமனிதத் தாக்குதல்கள்** தான்.  
அங்கே இத்தனிமனிதத் தாக்குதலை உணர்ந்து கேள்வி எழுப்பியமையை கண்டித்து "தனிமனிதத் தாக்குதல்கள் தொடர்ந்தால் உங்கள் கணக்கு முடக்கப்படும்." எனும் எச்சரிக்கையும் விடப்படுகிறது. பின்னையது தனிமனிதத் தாக்குதல் என்றால் முன்னையது என்னவாம்? இவ்வாறு விக்கியில் நீண்டக் காலமும், சிறந்தப் பங்களிப்புகளையும் வழங்கிய தேனியார் போன்றோரை தாக்கும் உத்திகளையும் உருவாக்கும் புறநிலையை செயல்பாடுகளும், விக்கிக்கு வெளியேயும் உள்ளேயும் இருக்கும் தனது நட்புவட்டத்தின் ஊடாக மேற்கொள்ளப்படும், தானாகவே தாக்கும் செயல்பாடுகளும் என எந்த வகையான தாக்குதல்களும் கண்டனத்துக்கு உரியவைகள்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தேனி. மு. சுப்பிரமணி 2 - அனைவருக்கும் நன்றி

### திரும்பப் பெறுகிறேன்

தமிழ் விக்கிப்பீடியாவில் என் பங்களிப்புகள் தொடர வேண்டுமென்று கருத்து தெரிவித்தும், அதற்கு விருப்பம் தெரிவித்தும் பதிவு செய்த அனைத்து நண்பர்களுக்கும் என் இதயப்பூர்வமான நன்றிகள்... பல...  
இங்கு கருத்துகளைப் பதிவு செய்யத் தயங்கி என்னுடைய மின்னஞ்சலுக்கு வேண்டுகோள் விடுத்த அனைத்து நண்பர்களுக்கும், செல்பேசியில் தொடர்பு கொண்டு என்னுடைய முடிவைத் திரும்பப் பெற வேண்டிய அனைத்து நண்பர்களுக்கும் என் இதயப்பூர்வமான நன்றிகள்... பல...  
குறிப்பாக, நேற்று (12-10-2013) காலையில் கனடாவிலிருந்து என்னைத் தொடர்பு கொண்டு என்னுடைய முடிவைத் திரும்பப் பெற வலியுறுத்தி சுமார் ஒன்றரை மணி நேரத்துக்கும் மேலாக என்னுடன் பேசிய செல்வா அவர்களுக்கும், நேற்று மதியம் இரண்டு மணி நேரத்துக்கும் மேலாக என்னுடைய முடிவைத் திரும்பப் பெற்றிட வேண்டுமென்று வேண்டிய தகவலுழவன் அவர்களுக்கும் என் இதயப்பூர்வமான நன்றிகள்.  
அனைவருடைய விருப்பத்திற்கேற்ப தமிழ் விக்கிப்பீடியாவிலிருந்து வெளியேறும் எனது முடிவைத் திரும்பப் பெறுகிறேன். இருப்பினும், தற்போதுள்ள மனநிலையில் என்னால் பங்களிக்க இயலவில்லை. இன்னும் சில நாட்களில் என் பங்களிப்புகள் தொடரும்...  
**குறிப்பு:**  
- இங்கு கருத்து தெரிவித்த நற்கீரன்,சுந்தர் ஆகியோர் இந்நிகழ்வில் என்னுடைய தமிழ் விக்கிப்பீடியா நூல் குறித்து அறிமுகம் செய்யப்படவில்லை என்று நான் ஆதங்கப்பட்டதாகவும், வருந்துவதாகவும் தெரிவித்த கருத்து தவறானது. இந்தக் கருத்துப் பக்கத்தில் என்னுடைய கருத்தில் அப்படி நான் எதுவும் குறிப்பிடாத நிலையில் தாங்கள் இருவரும் எப்படி இப்படி ஒரு கருத்தை இங்கு பதிவிட்டீர்கள் என்று தெரியவில்லை.  
--தேனி. மு. சுப்பிரமணி.<sup>/உரையாடுக</sup>. 09:58, 13 அக்டோபர் 2013 (UTC)
:--ஸ்ரீதர் (பேச்சு) 10:32, 13 அக்டோபர் 2013 (UTC)
:.--Kanags <sup>\உரையாடுக</sup> 11:41, 13 அக்டோபர் 2013 (UTC)
:--நந்தகுமார் (பேச்சு) 11:49, 13 அக்டோபர் 2013 (UTC)
:--மயூரநாதன் (பேச்சு) 16:27, 14 அக்டோபர் 2013 (UTC)
:உங்கள் முடிவை மீளப்பெற்றதற்கு நன்றி, தேனி. மு. சுப்பிரமணி. உங்கள் நூல் அறிமுகத்தைச் செய்யாததால் நீங்கள் வருந்தினீர்கள் என நான் எப்படி (பிழையாகக்) கருதினேன் என்று கேட்டதால் சொல்கிறேன். உங்கள் நண்பரும் உங்களுடைய பல நூல்களின் பதிப்பாசிரியருமாகிய பயனர் சேகரன் உங்கள் நூலைப் பற்றிக் குறிப்பிடாததைக் குறையாகச் சொல்லியிருந்தது, நீங்களும் மேடையில் ஒரு சிலரை மட்டும் முன்னிறுத்தியதைக் குறையாகச் சொல்லியிருந்தது, இறுதியில் நிகழ்வைப் பற்றிய அலசலின் நடுவே சற்றும் எதிர்பாராதவிதமாக *நீங்கள்* வருந்தி விலகுவதாக அறிவித்தது என்பதைக் கண்டதும் அவ்வாறு தோன்றியது. இப்போது நீங்களே அவ்வாறில்லை எனத் தெளிவுபடுத்தியதற்கு நன்றி. முன்னமே உங்களிடம் கேட்டு உறுதி செய்திருக்க வேண்டும். -- சுந்தர் <sup>\பேச்சு</sup> 11:22, 16 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## அருணன் கபிலன்
- திட்டங்களும், பயிற்சிகளும் அதிகமாய் வேண்டும். அதனை விடக் கடின உழைப்பு வேண்டும். நாளைய சமுதாயத்தை நம்பக்கம் தமிழின் பக்கம் திருப்ப வேண்டுமென்றால் நம்முடைய வாழ்க்கையைத் தியாகம் செய்துதான் ஆகவேண்டும். வீரியத்தை விடவும் காரியம் பெரிதாக வேண்டும். பெரியோரைப் புகழ்தலும் சிறியோரை இகழ்தலும் இல்லாத நடுவுநிலைப் பண்பு நன்று பாராட்டும் பண்பு வேண்டும்.  
- வாழ்வு வேறு, எழுத்துவேறு என்று இருந்தால் நாம் வாழ்வதிலேயே புண்ணியமில்லை. அப்புறம் எழுதுவதால் என்ன பயன் வந்துவிடப் போகிறது. நம்முடைய எழுத்தே நம் வாழ்வாக இருக்க வேண்டும். அப்படியிருந்தால் நம்முடைய வாழ்வைப் பின்வரும் சந்ததியினர் எழுத்தாக்குவார்கள். அழியாத எழுத்தாக்குவார்கள். இது சத்தியம்.  
- பனையோலையில் கிறுக்கி, மணலில் பதிந்து, பலப்பத்தில் கீறி, மசியினில் ஊறி, அச்சில் பயணித்து அழிந்து போய்விடுமோ என்று அச்சம் கொண்டிருந்த வேளையிலே தமிழ் ஆலாய் வளர்ந்து அருகாய் வேரோடி மூங்கிலாய்க் கிளைத்து விக்கியாய் நிலைத்திருக்கிறது. தோழர்களே உங்கள் பாதங்கள் தொட்டு வேண்டுகிறேன். ஒன்றுபடுங்கள். ஒன்றுபட்டால் உண்டு வாழ்வு. நம்மில் ஒற்றுமை நீங்கிய தாழ்வு எப்போதும் வேண்டாம்.  
இன்றுதான் இதை முழுவதும் படிக்க வாய்ப்பு கிடைத்தது, கபிலன். அருமையாகச் சொல்லியுள்ளீர்கள். நெகிழ்ந்து போனேன். கண்கள் பனித்தன.
// பனையோலையில் கிறுக்கி, மணலில் பதிந்து, பலப்பத்தில் கீறி, மசியினில் ஊறி, அச்சில் பயணித்து அழிந்து போய்விடுமோ என்று அச்சம் கொண்டிருந்த வேளையிலே தமிழ் ஆலாய் வளர்ந்து அருகாய் வேரோடி மூங்கிலாய்க் கிளைத்து விக்கியாய் நிலைத்திருக்கிறது. //
-- சுந்தர் <sup>\பேச்சு</sup> 10:09, 17 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சிவகோசரன்

கருத்துக்களைப் பதிவிட காலதாமதமானதையிட்டு வருந்துகின்றேன். கூடல் மிக அருமை! குறையொன்றுமில்லை! விக்கிப்பீடியர்கள் இவ்வளவு பேரைச் சந்தித்ததில் மிக்க மகிழ்ச்சி. வந்திருந்த எல்லா விக்கிப்பயனர்களுடனும் குறைந்தபட்சம் அறிமுகம் என்றளவிலாவது உரையாடியதாகவே எண்ணுகின்றேன். யாரைச் சொல்ல? யாரை விட? உரையாடிய அனைத்து விக்கிப் பயனர்களும் மிகுந்த நட்புடன் இருந்தனர். கூடலுக்காகக் கடின உழைப்பாற்றிய இரவிக்கும் ஏனைய ஒருங்கிணைப்பாளர்களுக்கும் பாராட்டுக்களும் நன்றிகளும். மேலும் சிறப்பாகச் செய்திருக்கக் கூடியவை என சில பொறுப்பான விக்கியர்கள் தெரிவித்த கருத்துக்களை இனிவரும் நிகழ்வுகளில் கவனத்தில் கொள்ள வேண்டும். என்னைப்பொறுத்தவரை இது முதலாவது நிகழ்வு என்ற வகையிலும் அனைவரும் தன்னார்வத் தொண்டர்கள் என்ற வகையிலும் விக்கி நடைமுறைகள்/பண்புகளை வைத்து நோக்கும் வகையிலும் குறையேதும் இருப்பதாகவே தோன்றவில்லை. தேனியாரின் முடிவு வருத்தமளிக்கின்றது. தயவுசெய்து முடிவை மாற்றி தமிழ் விக்கிப்பீடியாவுடன் தொடர வேண்டுகிறேன். சேகரனின் கருத்துக்களை உள்வாங்கி பதிலளிக்கும் பயனர்களின் முதிர்ச்சியை எண்ணி மகிழும் அதேவேளை, விக்கியில் பெரிதாக எதுவுமே செய்யாமல் (என் அறிவுக்கெட்டியபடி), விக்கிப்பீடியா பற்றியோ நிகழ்வு பற்றியோ தெளிவில்லாமல் அபத்தமாகப் பேசும் இவருக்குப் பதிலளிப்பதில் விக்கிப்பீடியர்களின் நேரம் வீணாவதையொட்டி வருத்தம். இலங்கைப் பயனர்களுக்குத் தமிழ்நாட்டு விக்கியர்களின் சிறப்புப் பரிசிற்கு மிக்க நன்றி! இன்னும் பல கூடல்கள், இன்னும் சிறப்பாக நடைபெற வாழ்த்துக்கள்! --சிவகோசரன் (பேச்சு) 08:41, 13 அக்டோபர் 2013 (UTC)
: புருனோ மஸ்கரனாஸ் (பேச்சு) 16:18, 14 அக்டோபர் 2013 (UTC)  
: --மயூரநாதன் (பேச்சு) 16:22, 14 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## செல்வா-2
::செல்வராசு, மின்னஞ்சலில் நான் முன்வைத்த ஆதாரத்தைப் பொதுவில் அப்படியே வைத்து உரையாடத் தயார். அதன் பிறகு விக்கிச்சமூகம் என் கருத்துரிமை குறித்து எடுக்கும் முடிவுக்குக் கட்டுப்படுவேன். ஆனால், ஆதாரத்தைப் பொதுவில் வைக்க வேண்டாம் என்று மின்மடல் மூலம் ஒரு சிலர் கவலை தெரிவித்ததை மதித்தே இது வரை ஆதாரத்தை வெளிப்படையாக பதிவு செய்யவில்லை. ஒன்று, என்னை ஆதாரத்தை முன்வைக்க விட வேண்டும். அல்லது, ஆதாரத்தை ஏற்றுக் கொள்வதாக குறிப்பிட்டு என் கருத்துரிமையை மதிக்க வேண்டும். இரண்டையும் செய்யாமல் ஏதோ நான் அவதூறு பரப்புவது போலவும் தனிமாந்தத் தாக்குதலில் ஈடுபடுவது போலவும் தோற்றத்தை உருவாக்குவது சரியா? இன்னும் 48 மணி நேரம் பொறுத்திருப்பேன். அதற்குப் பிறகு ஆதாரத்தை விக்கியில் வெளிப்படையாக பதிவு செய்வேன். நன்றி.--இரவி (பேச்சு) 04:40, 12 நவம்பர் 2013 (UTC)  
::: பி.,கு 1 புறவயக் கருத்து இல்லை. பி.கு 2, நாம் எதிர்காலத்தில் கவனத்தில் எடுத்துக் கொள்ள வேண்டிய ஒன்று. நிற்க. இவை பற்றி நாம் போதிய உரையாடல் செய்து விட்டோம்...இல்லைய?...களைத்துவிட்டோம். Lets move on, please. --Natkeeran (பேச்சு) 05:05, 12 நவம்பர் 2013 (UTC)  
நற்கீரன், பி. கு. 1ஐ நான் ஏற்கனவே அடித்துத் திருத்தித் திரும்ப பெற்றுக் கொண்டு விட்டேன். பி. கு. 2 குறித்து நாம் இது வரை எங்கும் வெளிப்படையாக உரையாடவில்லையே? நானும் தான் களைத்திருக்கிறேன், நற்கீரன் :) ஆனால், இவ்விசயம் நியாயமாகவும் நடுநிலையாகவும் அணுகப்படவில்லை. ஒன்று ஆதாரத்தை ஏற்றுக் கொள்வதாக அறிவியுங்கள். இல்லை, எனது கருத்துரிமையை நிலைநாட்ட பொதுவில் ஆதாரத்தை வைத்து உரையாடத் தயார். --இரவி (பேச்சு) 05:19, 12 நவம்பர் 2013 (UTC)  
:இரவி, நற்கீரன் கருத்துடன் உடன்படுகிறேன். இவற்றைப் போதுமானவரை பேசிவிட்டோம். மேற்கொண்டு முன்னகர்வை நோக்கிச் செல்வதே சிறப்பானது. பெருந்தன்மையாக இதனை விட்டுவிடும்படி கேட்டுக் கொள்கிறேன். ஏற்கனவே இருக்கும் குழு தனது வேலையைச் செய்யட்டும். மேலும் குழப்ப வேண்டாம். நீங்கள் ஆதாரம் எனச் சொல்வதையும் வெளியிட வேண்டாம் என்றே நானும் கேட்டுக் கொள்கிறேன். சில காரணங்கள்: முன்னரே அதனைப் பற்றிப் (குறைந்தபட்சம் நிர்வாகிகள்) பேசித் தீர்ந்ததாகப் பார்த்த நினைவு. அதனை இப்போது இதனுடன் முடிச்சுப் போட வேண்டுமா என்பது. இரண்டு - எனக்கும் ஒரு வகையில் அதன் சாரம் ஏற்பில்லை என்றாலும், ஒருவேளை தவறான புரிந்துணர்விற்கான அடிப்படையும் அதில் இருக்கிறது என்று ஐயச்சார்பினை அவர் பக்கமாகக் கொள்ளவும் இடமிருக்கிறது. அதனாலும் உங்கள் ஆதாரத்தை ஏற்றுக் கொண்டதாகப் பொதுவாக அறிவிக்க இயலாது. நிற்க. இவை எனது வேண்டுகோள் மட்டுமே. மற்றபடி உங்கள் நிலையைப் பொறுத்துச் செயல்படுங்கள். --இரா. செல்வராசு (பேச்சு) 22:44, 13 நவம்பர் 2013 (UTC)
# சந்திரயான்

**சந்திரயான்** (Chandrayaan) என்பது பிவருவனவற்றுள் ஒன்றாக இருக்கலாம்:  
- சந்திரயான்-1, அக்டோபர் 2008இல் நிகழ்ந்த இந்தியாவின் விண்வெளி ஆய்வு மையத்தின் முதல் ஆளில்லாத நிலவுப் பயணம் ஆகும். இதன் மூலம் நிலவின் பரப்பில் அதிக அளவிலான நீர் உள்ளது கண்டுபிடிக்கப்பட்டது.
- சந்திரயான்-2, உருசியா மற்றும் இ. வி. ஆ. மை ஆகியவற்றின் கூட்டு முயற்சியில் 2016இல் நடக்க உள்ள ஆளில்லாத நிலவுப் பயணம் ஆகும்.
# குளுக்கோசு ஏற்புத்திறன் சோதனை

**குளுக்கோசு ஏற்புத்திறன் சோதனை** அல்லது **குளுக்கோசைப் பொறுத்துக் கொள்ளும் சோதனை** (*OGTT: Glucose tolerance test*) என்பது மனித உடலில் இருந்து குருதி எடுக்கப்பட்டு அதைச் சோதனைக்கு உட்படுத்தி அதில் குளுக்கோசு எந்த அளவு உள்ளது எனக் கண்டறியும் சோதனை. சோதனையின் முடிவைப் பொறுத்து மனிதனுக்கு நீரிழிவு நோய், உடலின் இன்சுலின் செயல்பாட்டைத் தடுக்கும் திறன் (Insulin resistance) போன்றவறை உறுதிப்படுத்தலாம். பொதுவாக முதலில் இரத்த மாதிரி எடுக்கப்பட்டு அதன் பின் குளுக்கோசானது வாய் வழியாக உட்கொள்ளப்பட்டு அதன் பின் ஒவ்வொரு மணிக்கு ஒருமுறை வீதம் இரத்த மாதிரிகள் எடுக்கப்பட்டு அவற்றை சோதனைக்கு உட்படுத்தி இரத்தத்தில் கலந்துள்ள சர்க்கரையின் அளவு மாறுபாட்டை காணலாம். இந்தச் சோதனையை 1970-ல் உலகச் சுகாதார அமைப்பு நெறிப்படுத்தியது.
# குளுக்கோசு ஏற்புத்திறன் சோதனை

## நடைமுறைகள்

பரிசோதனைக்கு உட்படுபவர் சோதனைக்கு முன்னான 8 முதல் 10 மணி நேரங்கள் தண்ணீர் தவிர பிற உணப்பொருட்கள் (குறிப்பாக கார்போஹைடிரேட் உணவு வகைகள்) உட்கொள்ளாமல் இருக்க வேண்டும். உடல் நலக்குறைவாய் இருக்கும் போது இச்சோதனையை செய்யக்கூடாது. அப்போது தவறான முடிவுகளைக் காட்டும் சாத்தியக்கூறுகள் அதிகம். உடல் எடை 42.6 கிலோகிராமுக்குக் குறைவாக இருப்பவர்களுக்கு முழு மனிதனுக்குக் (கொடுக்கப்படும் குளுக்கோஸின் அளவு கீழே கொடுக்கப்பட்டுள்ளது) கொடுக்கும் அளவுக்கு குளுக்கோஸ் கொடுப்பதில்லை. பொதுவாக இச்சோதனை காலை வேளையில் செய்யப்படுகிறது.
# குளுக்கோசு ஏற்புத்திறன் சோதனை

## சோதனைமுறை

- முதலில் குளுக்கோஸ் குடிப்பதற்கு முன் இரத்தம் சோதனைக்கு எடுத்துக் கொள்ளப்படுகிறது.
- பின்னர் சோதனைக்கு உட்படுபவருக்கு குடிப்பதற்கு நிர்ணயிக்கப்பட்ட அளவு குளுக்கோஸ் கொடுக்கப்படுகிறது. அதை 5 நிமிடங்களுக்குள் அருந்தி முடிக்க வேண்டும்.
- சோதனையின் நோக்கத்தைப் பொறுத்து குறிப்பிட்ட இடைவெளிகளில் இரத்த மாதிரிகள் சோதனைக்காக அவரின் உடலிலிருந்த்து எடுக்கப்படுகின்றன.
- குளுக்கோஸ் அருந்தியதிலிருந்து 2 மணிநேரம் கழித்து எடுக்கப்படும் இரத்தமாதிரி மிக முக்கியமானதாகக் கருதப்படுகிறது.
# குளுக்கோசு ஏற்புத்திறன் சோதனை

## கொடுக்கப்படும் குளுக்கோஸின் அளவு

- அமெரிக்காவில் உடலின் எடையைப் பொறுத்து வாய்வழி உட்கொள்ளக் கொடுக்கப்படும் குளுக்கோஸின் அளவு மாறுபடும். 1970 களில் 1 கிலோகிராம் எடைக்கு 1.75 கிராம்கள் எனும் வீதத்தில் கணக்கிடப்படும். அதிகபட்சம் 75 கிராம்கள் வரை கொடுக்கலாம். 1975 களில் 100 கிராம்கள் வரை கொடுக்கப்பட்டது.
- உலக சுகாதார அமைப்பு ஒரு மனிதனுக்கு 75 கிராம்கள் என வரையறை செய்துள்ளது. குழந்தைகளுக்கு அவர்களின் உடல் எடையைப் பொறுத்து மாறுபடும்.
# குளுக்கோசு ஏற்புத்திறன் சோதனை

## சோதனை முடிவு

- முதலில் குளுக்கோஸ் அருந்துவதற்கு முன் (Fasting plasma glucose) எடுக்கப்பட்ட இரத்தத்தில் குளுக்கோஸின் அளவு 6.1&nbsp;mmol/L என்ற அளவில் இருக்க வேண்டும்.
- 6.1 முதல் 7&nbsp;mmol/L வரை இருந்தால் அது உடலில் குளுக்கோஸ் தேவையின் எல்லையைவிட அதிகம் எனக் கொள்ளலாம். (Impaired fasting glycaemia)
- 7.0&nbsp;mmol/L விட அதிகமாக இருந்தால் அது நீரிழிவு நோய் என கொள்ளப்படும்.  
:குறிப்பு: mmol/L என்பது மில்லிமோல்கள்/லிட்டர் அல்லது மில்லிமோலார்கள்/லிட்டர்.
# வீரக்கொடி வெள்ளாளர்

**வீரக்கொடி வெள்ளாளர்** (*Veerakodi Vellalar*) என்பது வேளாளர் சமூகத்தின் உட்பிரிவுகளில் ஒன்றாகும். *கார்காத்த வீரக்குடி வெள்ளாளர்* என்பது இந்த சமூகத்தின் முழு பெயராகும். இச்சமூகத்தினர் பட்டுக்கோட்டை பகுதியில் *முசுகுந்த வெள்ளாளர்* என்று அழைக்கப்படுகின்றனர். இவர்கள் பெயருக்கு பின்னால் *நாட்டார்*, *உடையர்*, *கவுண்டர்*, * பிள்ளை*, *முதலியார்* போன்ற பட்டங்கள் போடுகின்றனர். இவர்கள் ஆந்திர மாநிலம் காலக்கொண்டா நாலக்கொண்டா பகுதிகளில் பெயருக்கு பின்னால், ரெட்டி ராவ் என்று பட்டம் போடுகின்றனர்.
# விக்கிப்பீடியா:முதற்பக்கக் கட்டுரைகள்/செப்டம்பர் 29, 2013

**தேவசகாயம் பிள்ளை** (படம்) என்பவர் கத்தோலிக்க கிறித்தவ திருச்சபையினால் "முத்திப்பேறு பெற்றவர்" என்று அறிவிக்கப்பட்ட பெருமைக்குரியவர். கன்னியாகுமரி மாவட்டத்தின் நட்டாலம் கிராமத்தில் 1712, ஏப்ரல் 23 அன்று இந்து சமயக் குடும்பத்தில் பிறந்த நீலகண்ட பிள்ளை எனும் இவர் கத்தோலிக்கக் கிறித்தவ சமயத்தைத் தழுவித் திருமுழுக்குப் பெற்றபோது அவருக்குக் "கடவுளின் கருணை" என்னும் பொருள்படும் "லாசர்" என்னும் பெயர் வழங்கப்பட்டது. அதுவே தமிழில் "தேவசகாயம்" என்று வழங்கப்படுகிறது. திருவாங்கூர் ஆட்சியாளர்களின் ஆணைப்படி 1752, சனவரி 14 அன்று ஆரல்வாய்மொழியில் உள்ள காற்றாடி மலை எனுமிடத்தில் சுட்டுக் கொல்லப்பட்டார். இவர் உயிர் துறந்த இறந்த இடம் தேவசகாயம் மலை என்றும், ஆரல் குருசடி என்றும் அழைக்கப்படுகிறது. இந்த இடத்திற்குச் செல்லும் மக்கள் இறைவேண்டல்களை நடத்தத் தொடங்கினர். கத்தோலிக்க கிறித்தவர்களால் இவர் மறைச்சாட்சியாக கருதப்படுகின்றார். குமரி மாவட்டத்தில் அமைந்துள்ள கோட்டாறு மறைமாவட்ட கிறித்தவர்கள் இவருக்குப் புனிதர் பட்டம் அளிக்கப்படுவதற்கான முயற்சிகளை மேற்கொண்டனர். இதனை ஏற்றுக் கொண்ட கத்தோலிக்க திருச்சபை அதிகாரப்பூர்வமாக இவரை மறைச்சாட்சி என்றும் "முத்திப்பேறு பெற்றவர்" (அருளாளர்) என்று 2012, திசம்பர் 2 ஆம் நாள் அறிவிப்பு செய்தது. **மேலும்...**
---
**ஆழிப்பேரலை** அல்லது **சுனாமி** அல்லது **கடற்கோள்** என்பது கடல் அல்லது பெரிய ஏரி போன்ற பெரிய நீர்ப்பரப்புகளில் சடுதியாக பெருமளவு நீர் இடம் பெயர்க்கப்படும் போது ஏற்படும் ஒன்று அல்லது அதற்கு மேற்பட்ட அலைத் தொடர்களைக் குறிக்கும். சுனாமி என்பது யப்பானிய சொல். சு என்றால் துறைமுகம். நாமி என்றால் அலை, எனவே சுனாமி என்றால் "துறைமுக அலை" என்று பொருள் சுனாமி சில நேரங்களில் பேரலைகள் எனக் குறிப்பிடப்படுகிறது. இங்கு "பேரலை" என்பது ஒரு நம்ப முடியாத உயர்அலை போன்ற தோற்றத்தின் காரணமாக ஏற்பட்ட பெயராகும். சுனாமி, கடலலை இரண்டும் கடலில் அலையை உருவாக்கி நிலத்தை நோக்கி செலுத்துகிறது. இதில் சுனாமியால் ஏற்படும் கடல் நீர் ஏற்றம் பெரிய அளவினதாகவும், அதிக நேரம் நீடிக்கக் கூடியதாகவும், அதனால் உண்டாகும் இயக்கம் மிகவும் அதிகமாகவும் இருக்கும். ‘அலை' என்ற வார்த்தைக்கு “போல" அல்லது “அதே தன்மை கொண்ட என்ற பொருளும் உண்டு. சுனாமி என்பது துறைமுகங்களில் ஏற்படும் அலை அல்ல என்று புவியியலாளர்கள் மற்றும் கடலியலாளர்களும் கருதுகின்றனர். சுனாமிக்கு வேறு சில மொழிகளில் வேறு வார்த்தைகள் உண்டு. தமிழில் “ஆழிப்பேரலை என்று உள்ளது. ஆக்கினஸ் மொழியில் சுனாமியை “பியுனா" அல்லது “அலோன்" புலூக் என்பர். “அலோன்" என்ற வார்த்தைக்கு பிலிப்பைன்ஸ் மக்களின் மொழியில் “அலை" என்று பெயர். இந்தோனேசியாவின் மேற்கு சுமித்ரா கடற்கரையில் உள்ள சிமிலி தீவில் உள்ள மொழியில் “சுமாங்" என்றும் சிகுலி மொழியில் “எமாங்" என்றும் அழைப்பர். **மேலும்...**
# கன்னிநிலம் (புதினம்)

கன்னிநிலம் ஜெயமோகன் எழுதிய புதினம். மதுரை கயல்கவின் புத்தகநிலையத்தால் வெளியிடப்பட்டது. இது ஒரு பரபரப்புக் கதைப்போக்கு கொண்ட படைப்பு
# கன்னிநிலம் (புதினம்)

## கதைச்சுருக்கம்

மணிப்பூர் ஆயுதக்கலவரத்தின் பின்னணியில் எழுதப்பட்ட புதினம் இது. நெல்லையப்பன் என்ற இந்திய ராணுவ அதிகாரி மணிப்பூர் போராளியான ஜ்வாலா என்ற இளம்பெண்ணை கைதுசெய்கிறான். அவள் தப்பி ஓடுகையில் அவளை பிடிக்கிறான். அந்தப்பயணம் வழியாக அவ்ர்களுக்குள் காதல் உருவாகிறது. நாடு எல்லைகளைக் கடந்த காதலாக அது மலர்கிறது. இது பரபரப்பு வகை புனைகதை.. வேகமான வாசிப்புக்குரியது. பின்னணியாக மணிப்பூரின் வரலாறும் அரசியலும் சொல்லப்பட்டுள்ளன
# வார்ப்புரு:Nandhinikandhasamy/navbar

| <>முகப்பு</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# விக்கிப்பீடியா:ஆலமரத்தடி (தொழினுட்பம்)/தொகுப்பு02

## சான்றைப் பெற்றுத்தரும் தானி

http://toolserver.org/~verisimilus/Bot/DOI_bot/ - இந்தத் தானியைத் தமிழ் விக்கியில் சான்றுகளை இணைக்குமாறு செய்ய இயலுமா? மிகவும் பயனுள்ளதாக இருக்கும். -- சுந்தர் <sup>\பேச்சு</sup> 08:59, 10 அக்டோபர் 2012 (UTC)
- விக்கி மூலத்தில் இருக்க க்கூடிய இலக்கியங்களில் இருந்து பாடினி#சங்க இலக்கியங்களில் பாடினி போல சான்றுகளைத் தர இயலுமா?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 06:16, 19 அக்டோபர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு02

## என் விருப்பத் தேர்வுகள் சரியாக தொழிற்படவில்லை

- என் விருப்பத் தேர்வுகளில் போய், *பயனர் தரவு, தோற்றம், நாள் நேரம், தொகுத்தல், அண்மைய மாற்றங்கள், கவனிப்புப்பட்டியல், தேடல் விருப்பத் தேர்வுகள், பலதரப்பட்டவை, கருவிகள்* போன்ற எந்த ஒன்றில் போய் அழுத்தினாலும், "பயனர் தரவு" பக்கத்தை மட்டுமே திறக்கின்றது. நேற்று வீட்டில் இருக்கும்போது சரியாகவே வேலை செய்தது. இன்று அலுவலகத்தில் இருக்கும்போதுதான் இப்படி. என்ன காரணம் என்று தெரியவில்லை.
- தவிரவும் சில பக்கங்களைத் திறக்கும்போது, சில நேரங்களில் 'want to stop the script?' message வருகின்றது. ஆனால் முன்பு போல் அல்லாமல் தொகுப்புப் பெட்டியில் விரைவாகத் தட்டச்ச முடிகின்றது.
- **விக்சனரி பார்!, இது சொற்களின் மீது இரண்டு சொடுக்குகள் செய்யும்போது அவற்றுக்கான பொருளை விக்சனரியிலிருந்து கொண்டுவந்து தரும்.** என்ற கருவியைச் செயல்படுத்தினேன். ஆனால் எந்த ஒரு சொல்லின் மேல் இரண்டு சொடுக்குகள் செய்தாலும், அது குறிப்பிட்ட பக்கத்தின் தொகுப்புப் பெட்டிக்கே போகின்றது. அது ஏன்?
--கலை (பேச்சு) 10:51, 11 அக்டோபர் 2012 (UTC)
:நானும் அலுவலகக் கணினியில் நாளை சோதித்துப் பார்க்கிறேன்.--Kanags <sup>\உரையாடுக</sup> 11:14, 11 அக்டோபர் 2012 (UTC)  
என். எச். எம். இரைட்டர் பயன்படுத்தும்போதும் இவ்வாறான சிக்கல்கள் (முதலாவதும் மூன்றாவதும்) எழுவதுண்டு. --மதனாகரன் (பேச்சு) 05:49, 12 அக்டோபர் 2012 (UTC)  
என். எச். எம். இரைட்டர் பயன்படுத்தவில்லை. அலுவலகக் கணினியில் எந்த ஒரு மென்பொருளையும் தரவிறக்கம் செய்யவும் முடியாது. நான் த.வி. யிலுள்ள 'தமிழில் எழுத' தட்டச்சு உதவியைப் பயன்படுத்தியே தமிழில் தட்டச்சு செய்கின்றேன். --கலை (பேச்சு) 10:27, 12 அக்டோபர் 2012 (UTC)  
வணக்கம். கலை உங்களுக்கு மட்டும் இல்லை எனக்கும் இதே பிரச்சனைதான், காரணம் ஒரு சில நிறுவனங்களுக்கு சொந்தமான பாதுகாப்பு தரவுகள் உள்ள கணனிகளில் அனைத்து மென்பொருளும் பாவிக்க முடியாதபடி தடை செய்திப்பார்கள், அதனால் எனக்கும் இதே பிரச்சனைதான் அதனால் இப்போது நான் யேர்மனியில் எனது வீட்டில் இருக்கும் கணணியை வெளிநாடுகளில் இருந்து இயக்குகிறேன். நான் இப்போது இத்தாலியில் இருகின்றேன், ஆனால் எனது விக்கி இணைப்பு யேர்மனி. --சிவம் 19:26, 12 அக்டோபர் 2012 (UTC)  
- 1 & 2. விருப்பத்தேர்வு பக்கம் translatewiki யிலும் அவ்வாறே வழுவுடன் இருந்தால் பக்ஸில்லாவில் வழு பதியுங்கள். பொதுவாக நிரலாக்குவோர் இன்டர்நெட் எக்ஸ்ப்ளோரரில் சோதிக்கமல் இருப்பதால் வழுக்கள் தப்பலாம்.
- 
3. விக்சனரி பார்! கருவியின் அம்சமே நீங்கள் கூறியது தான். அது வழு அல்ல :) ஸ்ரீகாந்த் (பேச்சு) 00:24, 16 அக்டோபர் 2012 (UTC)
 விரைவில் பார்க்கிறேன். நன்றி
# விக்கிப்பீடியா:ஆலமரத்தடி (தொழினுட்பம்)/தொகுப்பு02

## விக்கி மின்னூல்வசதி

விக்கிமூலத்தில் தமிழிசை என்ற பக்கத்தினை உருவாக்கினேன். அதனை மின்னூலாக மாற்றி பார்த்தபோது, வரியமைப்புகள் பிசகாமல் அப்படியே வந்தது. ஆனால் சொற்கள் கொக்கி கொக்கியாக வருகிறது. ஏன்?ods முறையிலும் உருவான கோப்பு உருவாக்கிய அமைப்பில் வரவில்லை. ஆனால் தமிழ் எழுத்துக்கள் மின்னூலைவிட சரியாக வந்தது. பிற பதிவிறக்க முறைகள்(zim,epub) எதற்கு என்றும் புரியவில்லை.விளக்குக.ஆவலுடன்..--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 19:12, 12 அக்டோபர் 2012 (UTC)  
- வணக்கம் உழவன், "கொக்கி கொக்கியாக" என்பதற்கு படக்காட்சி உதவும். இணையமில்லா கணினியில் zim கோப்பு மூலம் எந்த இரு விக்கியையும் படிக்க முடியும். epub அமேசான் கின்டில் போன்ற மின்புத்தகப் படிப்பான்கள் பயன்படுத்தும் கோப்பு நீட்சி. ஸ்ரீகாந்த் (பேச்சு) 00:28, 16 அக்டோபர் 2012 (UTC)  
//"கொக்கி கொக்கியாக" என்பதற்கு படக்காட்சி உதவும். // என்பது எனக்குப் புரியவில்லை. மின்னூலில்(pdf) எழுத்துக்கள் படிக்கும்படி வரவில்லை.கொக்கிகொக்கியாக வருகிறது. தெளிவாக தமிழ் எழுத்துக்களைத் தெரிய என்ன செய்யவேண்டும்? மற்ற குறிப்புகளுக்கு நன்றி! ஸ்ரீகாந்த்!--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 19:02, 18 அக்டோபர் 2012 (UTC)